Tricia Devereaux AVN Adult Entertainment Expossa vuonna 2005.
**Tricia Devereaux**, oikealta nimeltään **Karen Stagliano** (s. 12. tammikuuta 1975 Illinois), on entinen yhdysvaltalainen pornonäyttelijä. Hän valmistui Missourissa yliopistosta kandidaatin arvolla biologiassa ja vietti sitten vuoden lääketiedettä opiskellen.

Elämä ja ura
------------

Ennen lääketieteelliseen menoa Devereaux oli avioitunut poikaystävänsä Patrickin kanssa. Patrick työskenteli portsarina strippiklubilla, jossa myös Devereaux aika ajoin vieraili. Häntä rohkaistiin osallistumaan klubin amatöörikilpailuun, jonka hän sitten voittikin. Hän aloitti klubilla työskentelyn ja lähetti myös kuviaan *Hustler*-lehteen. Hän ylsi Déjà Vun kansallisessa "Vuoden strippari" -kilpailussa viidennelle sijalle.

Joey Silvera kutsui Devereaux'n Los Angelesiin nähtyään tämän itsestään Jim Southille lähettämiä kuvia. Siellä Devereaux aloitti elokuvauransa esiintymällä Silveran kanssa elokuvassa *Fashion Sluts 7*. Joidenkin elokuvaesiintymisten jälkeen hänet erotettiin lääketieteellisestä; häntä syytettiin vilpistä, mutta hän itse pitää todellisena syynä kytköksiään pornografiaan. Pian Devereaux myös erosi miehestään. 26. marraskuuta 2008 hän meni uusiin naimisiin pornonäyttelijä ja -ohjaaja John Staglianon kanssa. Pari oli elänyt avoliitossa jo vuodesta 1999. Devereaux muutti viralliseksi sukunimekseen Staglianon vuonna 2001, jotta molemmilla puolisoilla olisi sama sukunimi kuin heidän tyttärellään.

Sekä Tricia Devereaux että John Stagliano ovat HIV-positiivisia; Devereaux uskoo saaneensa tartunnan esiintyessään kohtauksessa Marc Wallicen kanssa vuonna 1998. Tytär Isabella Joi kuitenkin syntyi 3. maaliskuuta 2001 ilman HI-virusta.

Vaikka Devereaux on pääasiassa vetäytynyt, on hän yhä esiintynyt joissain S&M-kohtauksissa ja osallistunut lisäksi esimerkiksi pornon ohjaamiseen. Hän on toiminut Evil Angel -studion palveluksessa. Vaikka hän kävi aikoinaan katolista koulua, hän määritteli itsensä vuonna 2007 haastateltaessa agnostikoksi.

Palkintoja ja tunnustuksia
--------------------------

* CAVR: *Starlet of the Year*, 1996
* AVN Awards: *Best All-Girl Sex Scene (Video)*, 1998 (*Cellar Dwellers 2*, Jeanna Finen ja P. J. Sparxxin kanssa)
* AVN Awards: Paras elokuvan leikkaus, 2003 (*The Fashionistas*, John Staglianon kanssa)

Lähteet
-------

1. 1 2  Smithberg, Alan: Karen Stagliano Pens Open Letter on 20-Year Mark of HIV Diagnosis *Business*.  29.1.2018. AVN. Viitattu 17.7.2020. (englanniksi)
2. ↑  Tricia Devereaux *Biography*. AVN. Viitattu 17.7.2020. (englanniksi)
3. ↑  John Stagliano *Biography*. AVN. Viitattu 17.7.2020. (englanniksi)
4. ↑  Tricia Devereaux Named Head of Public Relations for Evil Angel *Business*.  18.1.2005. AVN. Viitattu 17.7.2020. (englanniksi)
5. ↑  Kingsley, Vance: Bobbi Starr Named CAVR Starlet of the Year *Business*.  1.10.2007. AVN. Viitattu 17.7.2020. (englanniksi)
6. ↑  Pike-Johnson, Heidi: 2003 AVN Awards Winners Announced: Awards Presented Big Year for Evil Angel *Business*.  21.1.2003. AVN. Viitattu 17.7.2020. (englanniksi)

Aiheesta muualla
----------------

* Tricia Devereaux Internet Movie Databasessa. (englanniksi)
* Tricia Devereaux Internet Adult Film Databasessa (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Tricia Devereaux**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tricia Devereaux